PAMOKOS TEMA
Mindaugo tilto formulė
PAMOKOS TIKSLAS
Pritaikyti matematines žinios ir skaitmeninius bei inžinerinius įgūdžius modeliuojant Mindaugo tilto konstrukciją praktiškai.
PAMOKOS KLAUSIMAS
Kokią matematiką slepia Mindaugo tiltas?
UŽDAVINIAI
· Formuluoti ir spręsti įvairius klausimus, susijusius su tilto konstrukcija;
· Naudojant kompiuterines programas (pvz., GeoGebra, Tinkercad), eksperimentuojant su skirtingais parametrais, sukurti aprašančią tilto elementų kvadratinę lygtį;
· Sukonstruoti tilto modelį iš lengvai prieinamų medžiagų, atkreipiant dėmesį į proporcijas ir pagrindines konstrukcines detales;
Papildomų užduočių (diferencijavimui) uždaviniai:
· Surinkti kuo išsamesnę informaciją apie Mindaugo tiltą: statybos metus, naudojamas medžiagas, matmenis, architektūrinius ypatumus;
· Detaliai išnagrinėti nuotraukas, eskizus ar 3D modelius, atpažinti geometrines figūras, simetrijas ir kitus matematinius elementus;
· Sukurti 3D skaitmeninį tilto modelį;
· Sukurti savo tilto projektą, atsižvelgiant į duotas sąlygas (pvz., upės plotis, eismo intensyvumas, aplinka).
INTEGRUOJAMI DALYKAI
Matematika, informatika, inžinerija, [geografija, istorija].
PRIEMONĖS
· Kompiuteriai su interneto prieiga (informacijos paieškai, skaičiuoklės kūrimui ir 3D modeliavimui);
· Projektoriaus/Interaktyvi lenta (pristatymams, vaizdo medžiagos demonstravimui);
· Matavimo priemonės (liniuotės, kampmačiai, lazerinis atstumo matuoklis).
· Konstravimo priemonės (kartonas, popierius, klijai, žirklės, medis, plastikas ir pan. –priemonės, reikalingos modeliams kurti).
· Programos (GeoGebra ar kt., skaičiuoklių kūrimo PĮ, SketchUp ar kt.).
VIETA
Vilniaus Mindaugo tiltas
KLASĖ
10 klasė. Gali būti pritaikyta 9 – 11 klasėms (9 klasei tik II pusmetyje)
PAMOKOS TRUKMĖ
· Teorinei ir kūrybinei dalims: 1 val. 15 min.
· Praktinei daliai: nuo 1 val.


TEMOS ATNAUJINTOSE UGDYMO PROGRAMOSE
MATEMATIKA, 10 KLASĖ
Pasiekimų sritys ir pasiekimai
A3. Sukuria nuoseklią, logiškai pagrįstą teiginių seką ar užduoties sprendimą, vertina argumentavimo logiškumą, įrodo matematinius teiginius.
A4. Planuoja, stebi, apmąsto, įsivertina matematikos mokymo(si) procesą ir rezultatus.
B1. Analizuoja ir interpretuoja įvairiomis formomis (tekstu, paveikslu, schema, formule, lentele, brėžiniu, grafiku, diagrama) pateikto matematinio pranešimo elementų loginius ryšius.
B3. Kuria, pristato matematinį pranešimą: atrenka reikiamą informaciją, naudojasi tinkamomis fizinėmis ir skaitmeninėmis priemonėmis, formomis, tinkamai cituoja šaltinius.
C1. Analizuoja įvairias problemines situacijas, pasiūlo matematinį modelį problemai išspręsti.
C2. Pasiūlo, vertina alternatyvias matematinės užduoties sprendimo strategijas, sudaro užduoties sprendimo planą, jį įgyvendina.
INFORMATIKA, 10 KLASĖ
Pasiekimų sritys ir pasiekimai
A2. Kuria skaitmeninį turinį, naudoja įvairias priemones.
A3. Tobulina skaitmeninį turinį, vertina ir įsivertina.
C1. Įžvelgia duomenų ryšį su algoritmais, vartoja tinkamas sąvokas.
C2. Tyrinėja duomenis ir atlieka veiksmus su jais.
C3. Vertina duomenų ir informacijos patikimumą, privatumą.
D2. Parenka ir derina įvairias skaitmenines technologijas.
INŽINERIJA, 11 KLASĖ
Pasiekimų sritys ir pasiekimai
A1. Stebėdamas aplinką ir procesus identifikuoja problemą, jos sprendimo poreikį, tikslingai vartoja pažinimo ir praktikos objektus apibūdinančias technologines sąvokas.
A2. Ieško, randa, atrenka ir kaupia informaciją, reikalingą problemai spręsti.
A3. Taiko ir paaiškina informaciją problemai spręsti, apibrėžia ir tikslina problemą, pavaizduoja ją grafine ir (ar) aprašomąja forma.
B1. Ieško problemos sprendimo idėjų, jas generuoja.
B3. Sudaro ir pristato problemos sprendimo įgyvendinimo planą.
C1. Tyrinėdamas ir analizuodamas skiria, įvardija medžiagas (ar komponentus, sistemas), jų savybes ir (ar) charakteristikas, priemones (ar įrankius, įrangą), technologinius procesus ir (ar) jų sekas problemos sprendimui įgyvendinti.
C2. Problemai spręsti parenka, derina ir taiko medžiagas (ar komponentus, sistemas), jų savybes ir (ar) charakteristikas, priemones (ar įrankius, įrangą), technologinius procesus.
D1. Į(si)vertina galutinį rezultatą, sąnaudas, vertę, naudą, pritaikymo galimybes.
D3. Parengia ir pateikia problemos sprendimo rezultato pristatymą.
Ryšys su Bendrosiomis programomis
[bookmark: _Hlk179053270]Matematika:
A3: Mokiniai kuria loginę seką, spręsdami problemas, susijusias su tilto konstrukcija.
A4: Mokiniai planuoja savo darbą, vertina rezultatus ir įsivertina.
B1: Analizuoja įvairią informaciją apie tiltą ir interpretuoja ją.
B3: Kuria matematinius modelius, pristato savo sprendimus.
C1: Analizuoja problemas, susijusias su tilto statyba, ir kuria matematinius modelius.
C2: Vertina skirtingas sprendimo strategijas.
Informatika:
A2: Kuria skaitmeninį turinį (pvz., 3D modelius, skaičiuokles).
A3: Tobulina sukurtą turinį, vertina rezultatus.
C1: Supranta, kaip matematiniai modeliai yra naudojami programose.
C2: Analizuoja duomenis apie tiltą (pvz., matmenis, apkrovas).
D2: Parenka tinkamas programas (GeoGebra, SketchUp) ir jas taiko.
Inžinerija:
A1-A3: Identifikuoja problemą (tilto konstrukcija), ieško informacijos, apibrėžia problemą.
B1-B3: Ieško sprendimo idėjų, sudaro planą ir jį įgyvendina.
C1-C2: Parenka medžiagas, taiko technologijas modeliui kurti.
D1-D3: Įvertina rezultatą, pristato.
KOMPETENCIJOS
Kritinis mąstymas: analizuojant tilto konstrukciją, ieškant sprendimų, vertinant skirtingas galimybes, mokiniai lavina kritinį mąstymą;
Problemų sprendimas: formuluojant ir sprendžiant įvairias problemas, susijusias su tiltu, mokiniai mokosi taikyti žinias praktikoje ir ieškoti kūrybiškų sprendimų;
Kūrybiškumas: Kuriant savo tilto projektą, eksperimentuojant su skirtingais parametrais, mokiniai lavina kūrybiškumą ir gebėjimą kurti naujus sprendimus;
Bendradarbiavimas: Dirbdami grupėse, mokiniai mokosi bendrauti, dalintis idėjomis, priimti bendrus sprendimus;
Skaitmeninis raštingumas: Naudojantis kompiuterinėmis programomis, mokiniai įgyja skaitmeninio raštingumo įgūdžių;
Matematinis raštingumas: Taikydami matematines žinias realiose situacijose, mokiniai gilina savo matematinius įgūdžius;
Inžinerinis mąstymas: Analizuodami tilto konstrukciją, mokiniai įgyja pagrindinių inžinerinių žinių ir supratimo;
Pristatymo įgūdžiai: Pristatydami savo projektus, mokiniai mokosi aiškiai ir įtikinamai perteikti savo idėjas;
Informacijos paieška ir vertinimas: Mokiniai mokosi ieškoti reikalingos informacijos apie tiltą ir ją vertinti;
Savarankiškas mokymasis: Mokiniai mokosi savarankiškai tirti temą ir ieškoti atsakymų į kylančius klausimus;
Projektų valdymas: Planuodami ir įgyvendindami savo projektus, mokiniai įgyja projektų valdymo įgūdžių.
VERTINIMO BŪDAI
Formuojamasis vertinimas. Stebėti mokinių dalyvavimą diskusijose, duomenų rinkimo procese, gebėjime formuluoti išvadas.
Suminis. Vertinti pateiktus darbo lapus, pristatymus, skaičiavimų tikslumą, išvadų pagrįstumą.
Įsivertinimas. Mokiniai gali įvertinti savo indėlį į grupės darbą, įgytas žinias ir įgūdžius.
METODAI
Keletas metodų, kurie galėtų būti pritaikyti šioje pamokoje:
lentelė 3 Metodai, kurie galėtų būti pritaikyti pamokoje
	Metodas
	Veiklos aprašymas

	Projektinis mokymas
	Mokiniai patys kuria tilto modelį, taikydami įgytas žinias.

	
	Mokiniai savarankiškai arba grupėmis tyrinėja įvairius aspektus, susijusius su tiltu (istorija, konstrukcija, naudojamos medžiagos).

	
	Mokiniai pristato savo sukurtus modelius ir tyrinėjimų rezultatus.

	Probleminis mokymas
	Mokiniams pateikiami klausimai, kurie skatina juos mąstyti ir ieškoti atsakymų.

	
	Mokiniai siūlo įvairias hipotezes, kurias vėliau tikrina.

	
	Mokiniai ieško sprendimų, kaip išspręsti iškilusias problemas.

	Kooperatyvinis mokymas
	Mokiniai dirba grupėse, dalijasi idėjomis, padeda vienas kitam.

	
	Grupės kartu kuria bendrą projektą – tilto modelį.

	
	Kiekvienas grupės narys atlieka tam tikrą vaidmenį (pvz., tyrinėtojas, konstruktorius, pristatytojas).

	Diskusijos
	Mokiniai diskutuoja apie įvairias temas, susijusias su tiltu, dalijasi savo nuomonėmis.

	
	Mokiniai analizuoja skirtingus požiūrius ir argumentus.

	
	Diskusijų metu ieškoma sprendimų kylančioms problemoms.

	Demonstravimas
	Mokytojas demonstruoja, kaip atlikti tam tikrus veiksmus (pvz., naudotis programa, konstruoti modelį).

	
	Mokiniai demonstruoja savo sukurtus projektus.

	
	Naudojami vaizdo įrašai, nuotraukos, schemos, kad iliustruoti teorinę medžiagą.

	Skaitmeninis mokymas
	Naudojamos kompiuterinės programos, kurios leidžia modeliuoti įvairius procesus, susijusius su tilto konstrukcija.

	
	Mokiniai naudoja skaičiuokles atliekant skaičiavimus.

	
	Mokiniai kuria trimačius skaitmeninius tilto modelius.


TEMOS SĄVOKOS
Geometrija: Tai matematikos šaka, kuri tiria figūrų formas, dydžius ir tarpusavio santykius. Kai kalbame apie tiltą, geometrija padeda suprasti, kokios formos yra tilto dalys (pvz., arkos, atramos), kaip jos susijungia ir kokie yra jų matmenys.
Algebrinė išraiška: Tai matematinis užrašas, kuriame naudojami skaičiai, kintamieji (pvz., x, y) ir veiksmai (sudėtis, atimtis, daugyba, dalyba). Algebrinės išraiškos padeda aprašyti įvairius matematinius ryšius, pavyzdžiui, tilto apkrovą ar jo deformaciją.
Skaičiavimai: Tai veiksmai, kurių metu naudojame matematines operacijas, kad gautume skaitinius rezultatus. Pavyzdžiui, skaičiuojame tilto ilgį, plotą, tūrį arba apkrovą.
Skaitmeninis modeliavimas: Tai procesas, kurio metu kuriami virtualūs objektų ar sistemų modeliai naudojant kompiuterines programas. Skaitmeninis tilto modelis leidžia vizualizuoti jo konstrukciją, atlikti įvairius skaičiavimus ir eksperimentuoti su skirtingais parametrais.
Duomenų analizė: Tai procesas, kurio metu renkami, tvarkomi ir analizuojami duomenys. Duomenų analizė padeda išsiaiškinti įvairius dėsningumus ir priimti pagrįstus sprendimus.
Statika: Tai fizikos šaka (kuri naudojama inžinerijoje), kuri tiria kūnų pusiausvyrą. Statikos žinios yra būtinos, kad tiltas būtų stabilus ir atlaikytų įvairias apkrovas.
Konstrukcija: Tai procesas, kurio metu kuriami inžineriniai statiniai, pavyzdžiui, tiltai. Konstrukcijos metu svarbu atsižvelgti į įvairius veiksnius, tokius kaip medžiagos savybės, apkrovos, aplinkos sąlygos.
Modeliavimas: Tai procesas, kurio metu kuriami fiziniai arba virtualūs modeliai, kurie padeda analizuoti ir optimizuoti konstrukcijas.
Inžinerinis brėžinys: Tai tikslus techninis brėžinys, kuriame pateikiama visa reikalinga informacija apie gaminį, pavyzdžiui, matmenys, medžiagos, technologijos.
Medžiagotyra: Tai mokslas, tiriantis medžiagų savybes ir jų taikymą. Tilto statybai naudojamos įvairios medžiagos, tokios kaip betonas, plienas, mediena. Kiekviena medžiaga turi savo privalumų ir trūkumų.
Aplinkosauga: Tai mokslas, tiriantis žmogaus veiklos poveikį aplinkai. Statant tiltus, svarbu atsižvelgti į jų poveikį aplinkai ir imtis priemonių, kad būtų sumažintas neigiamas poveikis.


Pamokos „Mindaugo tilto formulė“ planas 9-11 klasėms

1
Pamoką sukūrė Ina Kovaliova, Vilniaus “Laisvės” gimnazija
VEIKLOS
	Pamokos dalis
	Veiklos aprašymas
	Priemonės
	Laikas minutė-mis

	Įvadas
SUDOMINIMAS
Vyksta klasėje
	· Mokytojas trumpai pristato pamokos tikslus ir užduotis.
· Mokytojas demonstruoja griūvančio tilto vaizdą ir skatina diskusija, kokios inžinerinės klaidos galėjo iššaukti tilto griūtį.
	· Mokytojo pateikties failas (pridedamas)
	5

	PAGRINDINĖ DALIS
	BENDRA PAMOKOS UŽDUOTYS
Sukurti kuo tikslesnį Vilniaus Mindaugo tilto maketą ir aprašyti jį sudarančių konstrukcijų (tiesinę ir kvadratinę) funkcijų lygtis.

	Teorijos dėstymas
Vyksta klasėje
	· Demonstravimas: Trumpas pasakojimas apie Vilniaus tiltus, jų istoriją ir architektūrą. Priminimas apie kvadratines ir tiesines lygtis, jų sprendimo būdus. Specializuotos matematikai skirtos programos (pvz., GeoAlgebra) funkcionalumo, susijusio su funkcijų grafikais, nagrinėjimas.;
· Įvadinė užduotis – iš popieriaus sukurti tiltą, kuris išlaikys daugiausia monetų.
· Mokiniai susikuria skaičiuoklės failą matavimų rezultatams įvesti ir patalpina jį debesijos sprendime. Lentelės galėtų būti suskirstytos pagal tiltų dalis (atramos, sijos, aukštis, ilgis ir pan.)
	· Projektorius arba/ir Interaktyvi lenta;
· Mokytojo pateikties failas (pridedamas);
· Vienodo storio knygos, monetos (geriau vienodos nominacijos), popieriaus lapai.
	25

	Išvyka prie Vilniaus Mindaugo tilto
Vyksta mieste
	Organizuojama išvyka prie Vilniaus Mindaugo tilto
Šioje pamokos dalyje mokiniai aktyviai dalyvaus matuojant Vilniaus tiltus ir rinkdami duomenis, kurie vėliau bus panaudoti modeliavimui.
3.1. Paruošimas:
· Prieš pradedant darbą, kiekviena grupė tikrina paruoštą skaičiuoklę.
· Mokiniai turės pasiruošti lazerinius atstumo matuoklius, liniuotes (tiksliems matavimams sunkiai pasiekiamose vietose), kampams matuoti skirtus įrankius ir kitas reikalingas priemones.
Saugos instrukcija: Prieš išeinant į miestą, mokytojas primins mokiniams apie saugų elgesį gatvėje ir prie vandens telkinių.
3.2. Mindaugo tilto matavimai:
· Visos grupės susirenka prie Mindaugo tilto.
· Mokytojas trumpai pristato tilto istoriją ir konstrukcines ypatybes, atkreipdamas dėmesį į tai, kokius matavimus reikia atlikti.
· Mokiniai, vadovaudamiesi mokytojo instrukcijomis, atlieka Mindaugo tilto matavimus. 
Svarbu, kad kiekviena grupė matuotų tas pačias vietas, kad vėliau būtų galima palyginti rezultatus.
· Matavimų rezultatai nedelsiant įvedami į skaičiuoklę.
Svarbūs aspektai:
· Akcentuojamas matavimų tikslumas. Mokiniai turėtų kartoti matavimus, siekdami kuo tikslesnių rezultatų.
· Visada reikia atkreipti dėmesį į saugumą, ypač matuojant aukštyje arba judriose vietose.
· Matavimai – puiki proga ugdyti bendradarbiavimo įgūdžius. Mokiniai turėtų padėti vieni kitiems ir dalintis žiniomis.
· Dokumentuotas procesas: Kiekviena grupė turėtų fotografuoti matavimo procesą ir užsirašyti papildomas pastabas, kurios gali būti naudingos vėlesnėje analizėje
	· Darbo lapai;
· Lentelė rašymui (Clip board);
· Apklausos formos;
· Rašikliai, pieštukai;
· Informaciniai lapai.
	1 val.

	Kūrybinė dalis
UŽBAIGIMAS
Vyksta klasėje
	· Grįžę į klasę, mokiniai pateikia savo matavimus, sudaro lygtis, aprašančias tilto konstrukcijas.
· Naudojant įvairias medžiagas (kartoną, medį, plastiką), mokiniai kuria kuo tikslesnį Mindaugo tilto modelius.
· Kiekviena grupė pristato savo darbą, paaiškindama pasirinktus sprendimus ir iškilusius sunkumus.
	· Kompiuteriai su skaičiuokle ir interneto ryšiu;
· Konstravimo priemonės (kartonas, popierius, klijai, žirklės, medis, plastikas ir pan. –priemonės, reikalingos modeliams kurti).
· Programos (GeoGebra ar kt., skaičiuoklių kūrimo PĮ, SketchUp ar kt.).

	Refleksija/ įsivertinamas
	Mokiniams pateikiami klausimai, kurie padėtų jiems įsivertinti, pavyzdžiui:
· Ką naujo sužinojai apie tiltų konstrukcijas?
· Kokia buvo pati įdomiausia pamokos dalis?
· Su kokiais sunkumais susidūrei?
· Ką dar norėtum sužinoti apie tiltus?
· Mokiniai įvertina savo atliktą darbą (tilto modelį) pagal pateiktus kriterijus.
	-
	10

	Bendras laikas
	Mokykloje 1 val.
Mieste 1 val.



